CELEX: 32021R2158
Language: hr
Date: 2021-12-06 00:00:00
Title: Provedbena uredba Komisije (EU) 2021/2158 оd 6. prosinca 2021. o izmjeni Priloga I. Provedbenoj uredbi (EU) 2021/934 o utvrđivanju posebnih mjera za kontrolu klasične svinjske kuge (Tekst značajan za EGP)

7.12.2021   
               
               
                  HR
               
               
                  Službeni list Europske unije
               
               
                  L 436/35
               
            
         PROVEDBENA UREDBA KOMISIJE (EU) 2021/2158
         оd 6. prosinca 2021.
         o izmjeni Priloga I. Provedbenoj uredbi (EU) 2021/934 o utvrđivanju posebnih mjera za kontrolu klasične svinjske kuge
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 71. stavak 3.,
         budući da:
         
                     (1)
                  
                  
                     Klasična svinjska kuga zarazna je virusna bolest koja pogađa držane i divlje svinje te može ozbiljno utjecati na populaciju tih životinja i unosnost uzgoja jer uzrokuje poremećaje u premještanjima pošiljaka tih životinja i proizvoda dobivenih od njih unutar Unije te u izvozu u treće zemlje.
                  
               
                     (2)
                  
                  
                     Provedbena uredba Komisije (EU) 2021/934 (2) donesena je u okviru Uredbe (EU) 2016/429 i u njoj se utvrđuju posebne mjere za kontrolu klasične svinjske kuge koje države članice iz njezina Priloga I. trebaju u ograničenom razdoblju primjenjivati u zonama ograničenja iz tog priloga.
                  
               
                     (3)
                  
                  
                     Uzimajući u obzir učinkovitost mjera nadziranja i kontrole koje su poduzete u Bugarskoj u skladu s Delegiranom uredbom Komisije (EU) 2020/687 (3) i Provedbenom uredbom (EU) 2021/934, kako ih je Bugarska predstavila Stalnom odboru za bilje, životinje, hranu i hranu za životinje, te s obzirom na povoljnu epidemiološku situaciju u pogledu klasične svinjske kuge u toj državi članici, cijelo državno područje Bugarske koje je trenutačno navedeno u Prilogu I. Provedbenoj uredbi (EU) 2021/934 kao zona ograničenja trebalo bi izbrisati iz tog priloga.
                  
               
                     (4)
                  
                  
                     Provedbenu uredbu (EU) 2021/934 trebalo bi stoga na odgovarajući način izmijeniti.
                  
               
                     (5)
                  
                  
                     S obzirom na poboljšanje epidemiološke situacije u pogledu klasične svinjske kuge u Bugarskoj te kako bi se spriječila nepotrebna ograničenja u vezi s tom bolesti, izmjene Provedbene uredbe (EU) 2021/934 koje se uvode ovom Uredbom trebale bi stupiti na snagu što prije.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog I. Provedbenoj uredbi (EU) 2021/934 zamjenjuje se tekstom iz Priloga ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. prosinca 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 84, 31.3.2016., str. 1.
         
         
            (2)  Provedbena uredba Komisije (EU) 2021/934 оd 9. lipnja 2021. o utvrđivanju posebnih mjera za kontrolu klasične svinjske kuge (SL L 204, 10.6.2021., str. 18.).
         
            (3)  Delegirana uredba Komisije (EU) 2020/687 оd 17. prosinca 2019. o dopuni Uredbe (EU) 2016/429 Europskog parlamenta i Vijeća u pogledu pravila za sprečavanje i kontrolu određenih bolesti s popisa (SL L 174, 3.6.2020., str. 64.).
      
      
         
            PRILOG
            
               
                  
                     „PRILOG I.
                     
                        ZONE OGRANIČENJA
                     
                     
                        Rumunjska
                     
                     Cijelo državno područje Rumunjske.
                  
               ”